My Little Bookish Universe
JEG ER PÅ VEJ TILBAGE!
14. april 2018 KatrineSkriv en kommentar
Midlertidigt indlæg. Vil blive slettet senere <
Jeg ved, at der de sidste par måneder har været meget stille på bloggen, hvilket jeg undskylder for. Hvis der fortsat er nogen, som læser med på denne blog, har jeg dog gode nyheder. Jeg vil gerne starte bloggen op igen, med anmeldelser af de bøger jeg læser.
Jeg går også med nogle idéer om at udvide bloggen til mere end kun de bøger, som jeg læser. Nemlig det at skrive bøger. Jeg har haft en idé til en bog i 3-4 år efterhånden, som jeg håber, at jeg kan begynde at skrive på snart. Er det noget i ønsker at følge med i? – Eller vil i kun have mine anmeldelser og ting relateret bøger, som er udgivet?
NYE BØGER #2 APR-MAJ-JUN
2. juli 2017 1. juli 2017 Katrine1 kommentar
I løbet af de sidste 3 måneder har jeg tilføjet 9 bøger til min samling. Heraf var to af dem anmeldereksemplarer, som jeg modtog fra HarperCollinsNordic.
Jeg startede april ud med at bestille bøgerne ’Note to Self’ af Connor Franta og ’Unfiltered’ af Lily Collins, da jeg gerne ville prøve noget andet en kun YA. Herefter besluttede jeg mig så for at jeg ikke skulle købe flere bøger før jeg var blevet student i juni.
Denne beslutning holdt dog ikke mere end 5 dage, før jeg fandt ’Revolution’ af Jakob Ejersbo i en boghandel. Jeg har længe været på udkig efter denne bog, da jeg har bog 1, som hedder ’Eksil’, men da forlaget har udgivet serien i et nyt format som ikke passer den jeg havde i forvejen, har jeg derfor ikke ville købe dem. Alle ved jo, at det jo ikke ser godt ud på bogreolen, hvis bøgerne i en serie ikke passer sammen (Her taler jeg også til Kenneth Bøgh Andersen, hvor jeg mangler de sidste bøger i ’Den store djævlekrig’- serien i paperback udgave!).
Efter jeg så havde købt ’Revolution’ valgte jeg at gå efter min beslutning om ikke at købe flere bøger. Derfor var den eneste bog jeg tilføjede til min samling i maj ’Jernkongen’ af Julie Kagawa, som var et anmeldereksemplar jeg modtog fra HarperCollinsNordic. Bogen udkom den 1. juni og klikker man på bogens navn kommer man til min anmeldelse af bogen.
I juni havde jeg eksamener og valgte at ændre min beslutning en smule. Der betød at jeg ikke måtte købe bøger før jeg var færdig med de skriftlige eksamener. Derfor købte jeg 4 bøger da de endelig var overstået. Det var ’A Court of Wings and Ruin’ af Sarah J Maas, ’Because you’ll never meet me’ af Leah Thomas, ‘Signs point to yes’ af Sandy Hall og ‘Wanderlost’ af Jen Malone.
I slutningen af juni modtog jeg en pakke, hvor det var tydeligt, at der var en bog indeni. Jeg blev et kort øjeblik bange for at jeg var kommet til at bestille en bog i søvne. – men jeg fandt dog ud af, at indeni var ’Jerndatteren’ af Julie Kagawa, der er 2’eren af ’Jernkongen’, som HarperCollinsNordic havde været så søde at sende. Bogen udkommer den 3. juli og jeg vil derfor også have en anmeldelse af bogen oppe på bloggen i løbet af den kommende uge.
Hvilke bøger har i tilføjet til jeres samling for nyligt?
28. juni 2017 27. juni 2017 KatrineSkriv en kommentar
Jeg ved, at der ikke rigtig har været nogle indlæg på bloggen siden slutningen af april, hvilket der er en grund til. Jeg har nemlig haft travlt, da jeg har haft galla, eksamener og til sidst, har jeg i denne uge fejret, at jeg er blevet student. På nuværende tidspunkt mangler jeg kun ét studentergilde før det hele er færdigt og jeg kan komme tilbage i en normal hverdags rutine.
Når jeg er kommet tilbage til en mere normal hverdags rutine, hvor man ikke skal i byen hver dag eller læse op til eksamener, ser jeg frem til at sætte mit fokus på bloggen, nu hvor jeg skal have en sabbatår.
Har i nogle idéer til emner jeg skal skrive om er i mere end velkommen til at skrive en kommentar.
ANMELDELSE: THE THOUSANTH FLOOR
9. juni 2017 8. juni 2017 Katrine1 kommentar
Anmeldelsen kan indeholde spoilers.
Titel: The Thousanth Floor
Serie: The Thousanth Floor
Sidetal: 437 sider
Min bedømmelse: ★★★★✰
Information fra Goodreads:
I bogen følger vi 5 teenagere som bor i ’The Tower’. Det foregår i fremtiden og der er blevet bygget et tårn med 1.000 etager på Manhattan. Her bor tre af personerne, Avery, Eris og Leda, i den øverste del af tårnet, (Upper Tower) hvor de rige bor, og Watt og Rylin bor længere nede i tårnet (Lower Tower). Gennem bogen mødes karaktererne på kryds og tværs og slutter til sidst med, at én af de fem falder ud over kanten fra taget på tårnet.
Da jeg første hørte om denne bog fik jeg at vide, at det var ’Gossip Girl i fremtiden’, hvilket var det som fangende mig i starten. Jeg har selv set tv-serien Gossip Girl og synes den var fantastisk, så jeg så virkelig frem til denne bog. Jeg startede på den i flyet på vej hjem fra min studietur til Beijing i marts, men fordi der har været så mange ting her i foråret, er jeg først blevet færdig med den nu. Selvom den måske tog lang tid for mig om at læse, så var det alligevel en af de bedste bøger jeg har læst indtil videre i 2017.
Jeg kan lide de fem hovedpersoner på hver sin måde. Dog nogle bedre end andre. Uanset hvad, mener jeg dog, at det Leda gør i slutningen af bogen er forkert. Derfor har jeg også svært ved at vælge en favorit mellem dem.
Jeg har dog lidt blandede følelser omkring, hvad jeg synes om Avery. Jeg forstår, at hun måske føler sig alene, da folk behandler hende anderledes, fordi hun bor på den 1000. etage, men hun lukker alligevel Leda ude, hendes bedste veninde. Dog kan jeg godt lide, at hun alligevel tager Eris ’under hendes vinge’, da hun opdager hendes økonomiske situation.
En person jeg rigtig godt kunne lide var Cord. Jeg kunne især lide ham, fordi han formåede at vise Rylin en anden side af ’Upper Tower’ ved fx at tage hende med ud at køre i en bil, som kører på benzin. Så synes jeg også bare, at det er mega fedt, at man kan komme fra New York til Paris på så kort tid, hvilket er noget, som jeg virkelig håber er noget, der vil ske i fremtiden.
Har i læst bogen og hvilken af de frem hovedpersoner kan du bedst lide?
2. juni 2017 Katrine2 kommentarer
Udgivet: 1. juni 2017 af HarperCollinsNordic
Bogen udkom i går d. 1. juni og i kan købe eller læse mere om den her
Bogen handler om Meghan Chase, som lige er fyldt 16 og finder ud af, at hun ikke er et helt almindeligt menneske. Hun finder ud af, at hendes far nemlig er en elverkonge og hendes bedsteven, Robbie/Puck arbejder for ham. Samtidigt bliver hendes bror, Ethan, kidnappet og i stedet kommer der en skiftning, som ligner ham. Meghan tager så afsted for at finde sin bror og kommer derfor også til sin fars slot i Aldrigaldrig. Her tager hun sammen med Puck, katten Grimalkin og Ash ud for at finde hendes bror.
Jeg vil lige sige, at der er nogle spoilers, så hvis du ikke har læst bogen, så foreslår jeg, at du læser den først inden du læser resten af min anmeldelse.
Først vil jeg sige, at jeg synes, at Meghans far er et svin. Jeg ved, at han er udødelig og at han alligevel vil miste Meghan på et tidspunkt, da hun er dødelig. – men det giver ham stadig ikke retten til at behandle hende på den måde. For det første, så er han kongen for lysterritoriet, så få lige styr på din kone! For det andet kunne han i det mindste tjekke op på hende, så hun ikke ender med at arbejde i køkkenet. Det viser bare lidt, hvor ligeglad han er med hende. For det andet kunne han i det mindste forsøge, at se det fra Meghans synsvinkel. Hun har manglet en far i sit liv, så vær der for hende, nu hvor hun er et helt nyt sted med mange nye mennesker
En anden karakter jeg gerne vil snakke om er Ash, som er en del af mørke/vinterterritoriet. Åhh min Ash. Jeg kunne lide ham fra starten, selvom han måske ikke er får prisen for ”the best guy in the world”, men jeg har en svaghed for drenge som ham i bøger. Selvom ham ikke var den perfekte dreng for Meghan, så synes jeg han kom godt efter det, ved at han valgte at ofre sig for hende i jernterritoriet. Jeg vil dog sige, at jeg havde lidt på fornemmelsen, at han ville komme tilbage på en eller anden måde, da deres blomsterne kærlighed ikke var slut på det tidspunkt.
Til sidst vil jeg snakke om Puck. Jeg kan ikke rigtig finde ud af, hvor han står. For ja, han skal selvfølgelig gøre, som hans konge siger, men alligevel tager kan nogle risici ved at tage Meghan med til Aldrigaldrig, ligesom Ash gør, ved ikke at føre Meghan til sin dronning med det samme.
Jeg ser frem til at finde ud af det og mere til, når de næste bøger i serien udkommer på dansk hen over sommeren.
ANMELDELSE: PERCY JACKSON #2 UHYRERNES HAV(LYDBOG)
4. maj 2017 3. maj 2017 KatrineSkriv en kommentar
Titel: Percy Jackson #1 Uhyrernes Hav
Varighed: 7 timer og 5 minutter
Udgivet: 2011 af Lindhardt og Ringhof
Bogen foregår i starten af sommeren, året efter bog 1 stoppede. Her starter den ud med at Percys mor ikke vil have, at Percy tager til Halvblodslejren, da det ikke er sikkert der. Nogen har forgiftet Thalias træ, og uhyrer kan derfor komme ind i lejeren. Samtidigt får Percy drømme, hvor Grover taler til ham. Han er fanget, og derfor drager Percy, Annabeth og Tyson ud for at redde ham. Samtidigt leder de efter det gyldne skin, som de håber kan redde Thalias træ.
Jeg havde høje forventninger til denne bog, efter jeg havde lyttet til den første, og den skuffede bestemt ikke. Ligesom ved den første bog, følte jeg, at jeg fløj igennem bogen. Den var dog også kortere end bog 1, men jeg syntes stadig, at den var virkelig god. I bog 1 var der nogle perioder, hvor jeg syntes deres rejse blev ret langtrukken, hvilket jeg ikke syntes skete i denne bog.
Derudover kunne jeg godt lide, at læseren (og Percy) blev gjort opmærksom på, at alle har en svaghed, endda helten. Dette synes jeg er et vigtigt budskab at komme ud med, da man ikke kan være god til alt, hvilket er en del af livet, og noget man må lære at acceptere. Samtidigt giver det et bedre billede af Percy, da han ikke bare er den perfekte helt, men er også menneskelig. Hvor jeg synes, at Percy kom ret heldigt ud af nogle af situationerne i bog 1, skulle han arbejde mere for det i bog 2, hvilket jeg godt kunne lide. Dette giver en mere dybde i Percys personlighed, hvilket jeg synes er vigtigt.
Jeg ser frem til at læse om deres oplevelser i den næste bog i serien, som jeg bare har lyst til at være vågen hele natten for at lytte til.
ANMELDELSE: A LITTLE SOMETHING DIFFERENT
27. april 2017 26. april 2017 Katrine1 kommentar
Sidetal: 242 sider
I bogen følger vi Lea og Gabe, som kan lide hinanden, men ingen af dem kan finde ud af at tage det første skridt. Alle andre kan se kemien mellem de to, og de prøver ihærdigt at få dem sammen, men Gabe er for genert, og Lea bliver til sidst træt af at vente.
Man læser i bogen historien fra 14 forskellige synsvinkler, og ingen af dem er Lea eller Gabes. Dette har jeg ikke prøvet før, så jeg synes det var en sjov måde at læse en bog fordi:
Jeg læste fra et egerns Ja, du læste rigtigt! Et egern! Jeg elsker, at man både får Lea og Gabes historie at vide, men samtidigt er det eneste, som egernet tænker på, sine agern.
Man ved aldrig direkte, hvad hovedpersonerne tænker. Man ved kun det, som de fortæller til deres venner, og kan derfor ikke altid forudsige deres næste træk, hvilket jeg synes man ofte kan i contemporaries.
Selvom det er en sød historie om Lea og Gabe, så synes jeg alligevel, at det er en smule sent man får at vide, hvad der er i vejen med Gabe. Man kan selvfølgelig godt regne ud, at det er noget med Gabes ene øre, som han ikke kan høre på, men man er først henne omkring marts, før det bliver fortalt. Da det så endelig bliver fortalt, bliver der hurtigt kørt hen over det, for han har så lige pludselig fået et høreapparat. Det er selvfølgelig okay, da det ikke er hans døve øre, som er det vigtige i historien, men på samme tid er det jo ikke noget, som de kan komme udenom at skulle snakke om.
En person, som jeg utrolig godt kunne lide var, Inga, deres lærer. Jeg synes, at det var så sødt, at hun ønsker at sætte et par sammen i hvert semester. Der var dog nogle steder, hvor jeg synes det blev en anelse uprofessionelt, men på samme tid, kunne jeg bare forestille mig, at det ville være noget, som jeg selv kunne finde på, hvis jeg var lærer. Jeg ville dog aldrig dele det med nogen, men bare gøre det helt diskret – mere diskret end Inga.
Har i læst bogen? Hvad synes i om den og hvilken af synsvinklerne kunne i bedst lide at læse fra?
ANMELDELSE: PERCY JACKSON #1 LYNTYVEN (LYDBOG)
19. april 2017 23. april 2017 KatrineSkriv en kommentar
Titel: Percy Jackson #1 Lyntyven
Varighed: 9 timer og 7 minutter
Hørt på: Dansk
Bogen handler om drengen Percy, som finder ud af, at han er søn af en af de græske guder, nemlig Poseidon. Percy ankommer til halvblodslejeren, da han finder ud af, at hans far er en gud. I halvblodslejeren bor også andre, hvis mor eller far også er en gud. Samtidigt er der en, som har stjålet Zeus’ lyn, hvilket Zeus tror er Poseidon. Percy tager derfor sendt ud på en mission sammen med sine venner, Annabeth og Grover, for at finde lynet, for at bevise, at hans far ikke er uskyldig.
Jeg havde i forvejen set filmen, som er baseret på bøgerne, så jeg var lidt bange for om det ville ødelægge oplevelsen. Samtidigt var jeg også bange for, om det ville blive for ’barnligt’, da Percy er 12 år gammel. Dette var dog intet problem, da jeg synes man fløj igennem bogen. Jeg lagde ikke engang mærke til, at jeg lige pludselig havde brugt 9 timer på at lytte til bogen.
Jeg kan godt lide Rick Riordans sprog, da det er let at forstå (det selvfølgelig skal være, når det er en børnebog), hvilket jeg synes er med til at gøre, at man flyver igennem bogen.
Jeg glæder mig derfor til når jeg skal videre til den næste bog. Jeg ved stadig ikke om jeg vil lytte til dem eller læse den, da det stadig er noget jeg overvejer. Jeg vil dog helt klart anbefale den til folk i alle aldre, da jeg intet problem havde med den, og jeg er 19.
Jeg overvejer at gense filmen, så jeg kan vurdere om den er så dårlig, som alle i fandommen siger. Hvad synes i om filmene i forhold til bøgerne?
NYE BØGER #1 JAN-FEB-MAR
2. april 2017 1. juli 2017 KatrineSkriv en kommentar
Jeg har tilføjet 5 bøger til min samling i løbet af de første 3 måneder af 2017.
Januar startede egentlig ud med, at der skete en fejl med min bestilling fra Bookdepository.com, hvilket medførte at de sendte min bestilling på ny. Jeg havde bestilt ’The Kiss of Deception’ af Mary E. Pearson og ’The Thousanth Floor’ af Katharine McGee. Det endte så ud i, at min bestilling alligevel dukkede op, og jeg modtog derfor to eksemplarer af de to bøger. Bookdepository.com undskyldte mange gange, og jeg måtte derfor beholde de to ekstra bøger.
I februar fandt jeg bogen ’A Little Something Different’ af Sandy Hall, som jeg ville læse til valentinsdag, da jeg synes, at det lød som en sød historie. Jeg desværre ikke læst bogen i vinterferien, men nu står den da på min reol. Jeg skulle helst gerne læse bogen i løbet af april.
De sidste to bøger fik jeg tilsendt fra Harpercollins Nordic fordi jeg svarede på et spørgeskema. Sammen med bøgerne var der også en halskæde. Bøgerne er historisk romance, som jeg ikke har læst før, men ser frem til at prøve.
Hvilke bøger har i købt indtil videre i 2017? Del gerne jeres køb i kommentarfeltet.
ANMELDELSE: CONFESS
29. marts 2017 29. marts 2017 KatrineSkriv en kommentar
Sidetal: 306 sider
Bogen handler om Auburn Reed, som arbejder på at få fuld forældremyndighed over sin søn, AJ. Hun møder Owen Gentry, og efter en række uheldige begivenheder bliver han sendt i fængsel og kan derfor sætte Auburns mulighed for forældremyndighed i fare.
Owen maler billeder med udgangspunkt i andre personers tilståelser. Jeg kan godt lide, at de tilståelser, som er en del af bogen, kommer fra rigtige mennesker og det ikke alt sammen er noget, som Colleen Hoover har fundet på.
Dette er den fjerde bog jeg læser af Colleen Hoover, og den har bestemt heller ikke skuffet mig. Jeg havde helt glemt den følelse, som hendes bøger giver mig. Hver bog jeg læser af hende gør det sværere for mig at vælge, hvilken af hendes bøger jeg bedst kan lide – for de er alle så fantastiske.
Jeg kunne specielt godt lide Owen, da han lod Auburn selv tage de fleste beslutninger, og han kunne forstå hende. Selvom han ikke selv har en søn, forstod han, at AJ altid vil komme først i Auburns liv, hvilket er en af de egenskaber, som jeg bedst kunne lide ved ham. Auburn derimod kunne til tider irritere mig en smule, men jeg har selvfølgelig heller ikke et barn, så det er svært for mig at sætte mig ind i hendes situation. Jeg var meget imod, at hun var sammen med Trey, hvilket der er flere grunde til:
Han behandlede hende ikke særlig godt, hvilket hun måske ikke kunne se, med det var meget tydeligt for læseren helt fra starten af
Selvom Trey ikke behandlede hende ordentlig eller havde de rigtige intentioner med deres forhold, legede hun stadig med hans følelser. Det at hun var sammen med ham, så hun kunne være sammen med AJ, gjorde hendes så falsk. Jeg ved, at hun gerne ville være sammen med AJ, men det var bare ikke den rigtige måde at gøre det på.
Taler man om Trey er det nærmest en diskussion i sig selv. Selvom jeg ikke kan lide ham, så er han også en karakter, som er misforstået. Han har først skulle leve med at Auburn var sammen med hans bror, Adam, som døde. Derefter skal han se hende sammen med ham, som slog ham, så hun netop kunne sige farvel til Adam en ekstra gang. Selvom han handler forkert, så tror jeg, at han bare ikke har vidst, hvordan han skulle fortælle eller vise Auburn at han kunne lide hende som mere end en ven/svigerinde.
Hvad synes i om bogen? – og glæder i jer til tv-serien udkommer, for det gør jeg i hvert fald.